# Zmluva o DIELO

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov

Číslo zmluvy Zhotoviteľa:

Číslo zmluvy Objednávateľa:

## Zmluvné strany:

Obchodné meno: **Dom kultúry BB s.r.o.**

Právna forma: spoločnosť s ručením obmedzeným

Sídlo: Československej armády 1141/26, 974 01 Banská Bystrica

Štatutárny orgán: Mgr. Ondrej Lunter, konateľ

MUDr. Ján Nosko, konateľ

IČO: 55 023 410

DIČ: 2121855736

Zápis: Obchodný register Okresného súdu Banská Bystrica,

Oddiel: Sro, vložka č.: 45181/S

Bankové spojenie: Slovenskej sporiteľňa a. s.

IBAN: SK30 0900 0000 0051 9529 5795

(ďalej aj ako „**Objednávateľ**“)

# a

## Obchodné meno:

Sídlo:

Štatutárny orgán:

IČO:

DIČ:

Zápis v registri:

Bankové spojenie:

Číslo účtu / IBAN:

(ďalej aj ako „**Zhotoviteľ**“)

(ďalej spoločne aj ako „**Zmluvné strany**“)

uzatvárajú zmluvu s nasledovným znením:

**1 Definície a výkladové pravidlá**

**1.1 Definície**

Nasledujúce slová/slovné spojenia uvedené kdekoľvek v Zmluve s veľkým začiatočným písmenom majú v Zmluve v akomkoľvek gramatickom tvare a v singulári aj v pluráli nasledovný význam:

**Cena** – peňažné plnenie Objednávateľa v prospech Zhotoviteľa vrátane DPH, ktoré má Objednávateľ uhradiť ako cenu za Dielo Zhotoviteľovi za podmienok uvedených v Zmluve, vo výške podľa bodu 6.1.

**Civilný sporový poriadok** – zákon č. 160/2015 Z. z. Civilný sporový poriadok v znení neskorších predpisov.

**Dielo** – dielo spočívajúce v (i) čistení dažďových zvodov na Stavbe a (ii) monitoringu stavu a diagnostike dažďových zvodov na Stavbe optickým prístrojom, ktoré bude vyhotovené v súlade, v rozsahu a za podmienok jeho vykonania uvedených v Zmluve a v Opise predmetu zákazky, ktorý tvorí **prílohu č. 1**, ako aj akékoľvek ďalšie činnosti a ich hmotne alebo inak zachytiteľné výsledky prác Zhotoviteľa v zmysle tejto Zmluvy, ak tieto akokoľvek vyplývajú zo Zmluvy a/alebo jej príloh alebo ak s týmito súvisia.

**DPH** – daň z pridanej hodnoty.

**GDPR** – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Kontaktná osoba** – zamestnanec alebo iný zástupca Zmluvnej strany určený Zmluvnou stranou v bode 9.2 písm. b) resp. d), oprávnený zastupovať Zmluvnú stranu v záležitostiach súvisiacich s realizáciou predmetu Zmluvy, ako aj v akejkoľvek inej súvislosti s plnením podľa Zmluvy.

**Kontaktné údaje** – údaje Zmluvných strán, na ktoré sa oznamuje Korešpondencia, ako sú uvedené v bode 9.2.

**Korešpondencia** – akékoľvek oznámenia, žiadosti, požiadavky, upozornenia, pokyny, návrhy, správy, reklamácie, uplatnenia, súhlasy/nesúhlasy, schválenia/odmietnutia schválenia alebo akákoľvek iná komunikácia resp. úkon predpokladaný, vyžadovaný alebo povolený Zmluvou.

**Občiansky zákonník** – zákon č. 40/1964 Zb. Občiansky zákonník v znení neskorších predpisov.

**Obchodný zákonník** – zákon č. 513/1991 Zb. Obchodný zákonník v znení neskorších predpisov.

**Prekážka** – akákoľvek skutočnosť, ktorá objektívne bráni vykonaniu Diela v Termíne, najmä, nie však výlučne, okolnosti spôsobené vyššou mocou, a/alebo objektívna potreba naviac prác, ktoré Zmluvné strany ani pri vynaložení odbornej starostlivosti nemohli predpokladať pri uzatváraní Zmluvy a/alebo iná taká okolnosť vzniknutá na základe nového účinného všeobecne záväzného právneho predpisu alebo rozhodnutia správneho orgánu alebo súdu (napr. vydanie neodkladného opatrenia, predmetom ktorého bude nariadenie súdu prerušiť alebo zastaviť Vykonávanie Diela).

**Stavba** – stavba evidovaná na liste vlastníctva číslo 7610 vedenom Okresným úradom Banská Bystrica, katastrálnym odborom, pre okres Banská Bystrica, obec Banská Bystrica, katastrálne územie Banská Bystrica – stavba Dom kultúry, so súpisným č. 203, postavená na parcele registra „C“ s parc. č. 1204/45, druh pozemku: ostatná plocha, o výmere 2995 m2, zapísanej na LV č. 4073 vedenom pre kat. územie Banská Bystrica a parcele registra „C“ s parc. č. 1204/25, druh pozemku: ostatná plocha, o výmere 4904 m2, zapísanej na LV č. 7680 vedenom pre kat. územie Banská Bystrica.

**Vykonávanie Diela** – akékoľvek a všetky inžinierske, posudkové alebo iné práce a odborné činnosti a postupy potrebné na vykonanie Diela Zhotoviteľom, výsledkom ktorých má byť riadne a včasné vykonanie Diela spôsobilého na použitie v súlade s cieľmi Objednávateľa uvedenými v Zmluve.

**Termín** – termín odovzdania Diela podľa Zmluvy tak, ako je stanovený v bode 4.1 písm. a).

**Verejné obstarávanie** - verejné obstarávanie Objednávateľa na predmet zákazky s názvom: „*Čistenie a diagnostika dažďových zvodov*“ postupom podľa § 117 Zákona o VO.

**Zákon o cenách** – zákon č. 18/1996 Z. z. o cenách v znení neskorších predpisov.

**Zákon o DPH** – zákon č. 222/2004 Z. z. o dani z pridanej hodnoty v znení neskorších predpisov

**Zákon o nelegálnom zamestnávaní** – zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

**Zákon o RPVS** – zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Zákon o slobode informácií** – zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Zákon o účtovníctve** – zákon č. 431/2002 Z. z. o účtovníctve v znení neskorších predpisov.

**Zákon o VO** - zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zmluva** – táto zmluva o dielo.

**1.2 Výkladové pravidlá**

Zmluvné strany sa dohodli na nasledovných výkladových pravidlách:

(a) Ak sa ktorýkoľvek z v Zmluve výslovne uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade s dobrými mravmi tak, aby sa v Zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia Zmluvy nahradili, ak také existujú a (ii) s ohľadom na účel, s ktorým boli v Zmluve uvedené; účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.

(b) Ak niektoré ustanovenia Zmluvy nie sú celkom alebo z časti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení Zmluvy. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

(c) Nadpisy k jednotlivým bodom v Zmluve sú len informatívne a neslúžia na jej výklad.

(d) Všetky prílohy Zmluvy tvoria jej neoddeliteľnú súčasť. V prípade akéhokoľvek rozporu medzi ustanoveniami Zmluvy a/alebo znením jednotlivých bodov Zmluvy s ustanoveniami a/alebo znením príloh Zmluvy alebo ich častí, majú prednosť ustanovenia a/alebo znenie príslušných bodov Zmluvy. Neoddeliteľnou súčasťou Zmluvy sa stávajú aj písomné dodatky, ktoré Zmluvné strany podpíšu po tom, ako táto Zmluva nadobudne platnosť a účinnosť. Kdekoľvek sa v tomto zmluvnom vzťahu spomína Zmluva, má sa za to, ak z príslušného ustanovenia zjavne nevyplýva inak, že sa Zmluvou myslí nielen znenie tohto dokumentu, ale aj znenie všetkých príloh Zmluvy a jej dodatkov, ak boli uzatvorené.

(e) Pokiaľ v Zmluve nie je výslovne uvedené inak, odkazy na články alebo body sú odkazmi na články alebo body Zmluvy a odkazy na prílohy sú odkazmi na prílohy Zmluvy. Odkaz na ktorýkoľvek bod zahŕňa celý uvedený bod vrátane všetkých jeho prípadných podbodov a/alebo odsekov v ňom zahrnutých, a to aj v prípade, ak nie sú označené číslom alebo písmenom.

(f) Zmluva, jej interpretácia a vzťahy, ktoré vznikli na jej základe, sa riadia všeobecne záväznými právnymi predpismi účinnými na území Slovenskej republiky s tým, že Zmluvné strany sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam, účel a/alebo interpretáciu ktoréhokoľvek ustanovenia Zmluvy a/alebo dokumentov vzniknutých na jej základe.

(g) Súčasťou Zmluvy nie sú všeobecné obchodné podmienky Zhotoviteľa ani akákoľvek ich časť, a to ani v prípade, ak by tieto Zhotoviteľ v procese Verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky Zhotoviteľa ani žiadna ich časť nie sú na právny vzťah založený touto Zmluvou aplikovateľné.

(h) Dni, ktoré Zmluva neoznačuje ako pracovné, sú kalendárne. Pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike.

**2 VYHLÁSENIA ZHOTOVITEĽA**

2.1 Zhotoviteľ vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom k naplneniu záväzkov zo Zmluvy.

2.2 Zhotoviteľ vyhlasuje, že disponuje všetkými oprávneniami požadovanými aplikovateľnými právnymi predpismi účinnými na území Slovenskej republiky a vydanými príslušnými orgánmi verejnej moci potrebnými na splnenie podmienok Zmluvy a na riadne a včasné vykonanie Diela.

2.3 Zhotoviteľ vyhlasuje, že je schopný Dielo vykonať riadne a včas podľa podmienok a požiadaviek Zmluvy; toto vyhlásenie Zhotoviteľa zohľadňuje aj odborné, personálne, technické, technologické, kapacitné a materiálne aspekty, ktoré bude vykonanie Diela požadovať; ak majú byť niektoré z týchto aspektov vykonávané subdodávateľsky, Zhotoviteľ vyhlasuje, že svojich subdodávateľov starostlivo zvolil s ohľadom na všetky tieto aspekty.

2.4 Zhotoviteľ vyhlasuje, že mu je známy rozsah plnenia podľa tejto Zmluvy, ako aj všetky ďalšie okolnosti majúce vplyv na plnenie Zmluvy a na vykonanie Diela. V tejto súvislosti sa Zhotoviteľ nebude odvolávať na chybu alebo konanie v omyle, prípadne na to, že niektoré plnenia nie sú uvedené v Zmluve alebo jej prílohách, pokiaľ tieto chyby alebo omyly nespôsobil výlučne Objednávateľ jeho úmyselným konaním.

2.5 Zhotoviteľ vyhlasuje, že pred predložením jeho ponuky do Verejného obstarávania sa starostlivo oboznámil so Zmluvou a požiadavkami na Dielo podľa Zmluvy; Zhotoviteľ vyhlasuje, že v tejto súvislosti prekontroloval všetky podklady, ktoré Objednávateľ označil vo Verejnom obstarávaní pre účely vykonania Diela a akýkoľvek rozpor, nejasnosť, chybu či prípadnú nekompletnosť alebo nedokonalosť v podkladoch, ktorá má, alebo by mohla mať za následok vady, akúkoľvek odchýlku od zmluvne určeného štandardu či účelu plnenia podľa Zmluvy, alebo by mohla mať vplyv na výšku či obsah Ceny, Zhotoviteľ pred uzatvorením Zmluvy počas Verejného obstarávania uviedol a žiadal jej vysvetlenie. Zhotoviteľ vyhlasuje, že je uzrozumený s tým, že akékoľvek jeho prípadné nároky spojené s nekompletnosťou alebo nedokonalosťou podkladov, ktoré mohol označiť a/alebo uplatniť pred uzatvorením Zmluvy, avšak ich neoznačil a/alebo neuplatnil, uzatvorením Zmluvy zanikajú.

2.6 Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil všetky do úvahy prichádzajúce riziká spojené s prevzatím záväzku na vykonanie Diela za podmienok podľa Zmluvy, v jeho ponuke predloženej do Verejného obstarávania vzal do úvahy komplexný rozsah materiálov, prác, služieb, správnych poplatkov, personálnych nákladov a iných nákladov potrebných na riadne vykonanie Diela v Termíne v súlade s podmienkami Zmluvy, s ktorej obsahom sa vopred riadne oboznámil, a akékoľvek a všetky takéto náklady starostlivo zahrnul do návrhu Ceny v ponuke, ktorú predložil do Verejného obstarávania, pričom do cenotvorby starostlivo zahrnul všetky práce, materiály a zariadenia potrebné na vykonanie Diela aj v prípade, ak neboli stanovené výslovne v opise predmetu zákazky podľa prílohy č. 1, ale charakter Diela si také práce, materiály a zariadenia vyžaduje v súlade so Zmluvou.

**3 PREDMET ZMLUVY**

**3.1** **Predmet Zmluvy**

Predmetom Zmluvy je záväzok Zhotoviteľa, za podmienok v Zmluve stanovených, riadne a včas vykonať a odovzdať Objednávateľovi Dielo a záväzok Objednávateľa takto riadne a včas vykonané Dielo od Zhotoviteľa prevziať a zaplatiť mu zaň Cenu za podmienok, vo výške a spôsobom stanoveným v Zmluve.

**4 VYKONANIE DIELA**

**4.1 Termín**

(a) Zhotoviteľ sa týmto zaväzuje, že Dielo v súlade s podmienkami podľa Zmluvy a v zmysle jej jednotlivých ustanovení odovzdá Objednávateľovi najneskôr do **30 dní od podpisu tejto Zmluvy.** Zmena Termínu je možná len s predchádzajúcim súhlasom Objednávateľa vo forme uzatvorenia dodatku k Zmluve zverejneného v súlade s aplikovateľnými právnymi predpismi.

(b) Ak dôjde k omeškaniu s odovzdaním Diela v Termíne výlučne z dôvodu vzniku Prekážok alebo z dôvodu omeškania Objednávateľa nespôsobeného ani z časti porušením povinností Zhotoviteľa, Zhotoviteľ nezodpovedá za takéto omeškanie; trvanie Prekážky alebo omeškania Objednávateľa podľa tohto bodu Zmluvy si však Zmluvné strany potvrdia. O počet dní takéhoto omeškania sa dotknutý Termín na účely Zmluvy predĺži, pričom toto nie je potrebné medzi Zmluvnými stranami upraviť osobitným dodatkom k Zmluve.

**4.2 Všeobecné požiadavky na Dielo**

(a) Zhotoviteľ sa týmto zaväzuje vykonať Dielo s odbornou starostlivosťou, na svoje náklady a na svoje nebezpečenstvo. Zhotoviteľ vykoná Dielo tak, aby bolo použiteľné na ciele Objednávateľa, ak sú uvedené v prílohe č. 1.

(b) Pri Vykonávaní Diela bude Zhotoviteľ postupovať samostatne, pričom je oprávnený využiť na niektoré plnenia subdodávateľov. Dielo bude Zhotoviteľom vykonané v súlade s pokynmi Objednávateľa, ako sú ďalej upravené v bode 4.3 písm. a) a s pripomienkami Objednávateľa, ako sú ďalej upravené v bode 5.3.

(c) Zhotoviteľ vykoná Dielo tak, aby sa proces Vykonávania Diela uskutočnil v súlade s aplikovateľnými všeobecne záväznými právnymi predpismi účinnými na území Slovenskej republiky, technickými normami a odvetvovými štandardmi a takúto požiadavku na súlad s predpismi a štandardami spĺňalo aj vykonané Dielo.

(d) Pokiaľ je súčasťou Diela aj vypracovanie dokumentácie v podobe správy, projektu, záznamu alebo akéhokoľvek iného obdobného dokumentu, Zhotoviteľ vykoná Dielo v slovenskom jazyku a tak, aby bolo Dielo zrozumiteľné a prehľadné, neobsahovalo vnútorné rozpory ani zrejmé nesprávnosti, a to ani v písaní a počítaní.

(e) Ak táto Zmluva alebo obchodná zvyklosť alebo odvetvová prax vyžaduje alebo odporúča, aby bol v záujme riadneho vykonania Diela akýkoľvek údaj relevantný pre vykonanie Diela Zhotoviteľom skontrolovaný, napr. aby bol relevantný údaj riadne prepočítaný, dotknuté vlastníctvo alebo vecné právo riadne preverené v katastrálnom registri alebo aby bol akýkoľvek iný údaj dostupný vo verejnom registri riadne konfrontovaný so záznamom v takomto registri, je Zhotoviteľ povinný takýto údaj s odbornou starostlivosťou skontrolovať a použiť v Diele až po takejto kontrole. Za týmto účelom sa rozumie, že žiadna prípadná výhrada, rezervácia, informácia, oznámenie alebo poznámka Zhotoviteľa (disclaimer) v Diele alebo v akejkoľvek dokumentácii s Dielom súvisiacej (vrátane Preberacieho protokolu) alebo akákoľvek iná obdobná komunikácia zo strany Zhotoviteľa pred alebo počas realizácie Zmluvy o tom, že niektorú z týchto povinností nevykoná, nevykonáva, nevykonal alebo ju inak zanedbá, zanedbáva či zanedbal, nezbavuje Zhotoviteľa zodpovednosti podľa tejto Zmluvy, ani žiadnej jeho zmluvnej povinnosti alebo záväzku, a to bez ohľadu na to, či sa voči tomu akoukoľvek formou pri alebo po prijatí takéhoto oznámenia Objednávateľ ohradí alebo neohradí.

(f) Zhotoviteľ vykoná Dielo tak, aby sa v maximálnej možnej miere zabezpečilo, že aplikáciou Diela Objednávateľom nedôjde ku škodám na majetku Objednávateľa alebo tretích osôb; ak by k takýmto škodám malo alebo mohlo na základe odborného posúdenia Zhotoviteľa dôjsť, Zhotoviteľ bude túto skutočnosť Objednávateľovi najneskôr pri odovzdaní Diela indikovať.

(g) Zhotoviteľ nie je oprávnený poskytnúť Dielo ani jeho časť tretím osobám bez predchádzajúceho súhlasu Objednávateľa.

**4.3 Podklady na vykonanie Diela a pokyny**

**(a) Pokyny Objednávateľa**

(i) Objednávateľ je oprávnený kontrolovať Vykonávanie Diela počas celej doby jeho vykonávania.

(ii) Ak Objednávateľ zistí, že Zhotoviteľ vykonáva Dielo v rozpore s jeho povinnosťami a záväzkami podľa Zmluvy alebo uplatniteľnými právnymi predpismi, je Objednávateľ oprávnený dožadovať sa toho, aby Zhotoviteľ **bezodkladne odstránil** vady vzniknuté vadným Vykonávaním Diela a Dielo ďalej vykonával riadnym spôsobom. Ak Objednávateľ v pokyne určí spôsob takéhoto odstránenia, Zhotoviteľ je ním viazaný.

(iii) Objednávateľ je oprávnený udeliť Zhotoviteľovi pokyny aj v prípade, ak má dôvodné obavy týkajúce sa včasného a/alebo riadneho odovzdania Diela. Zhotoviteľ je takýmito pokynmi viazaný.

(iv) Zhotoviteľ je oprávnený žiadať Objednávateľa o udelenie pokynu vo veciach, ktoré Zmluva alebo zákon predvída.

(v) Ak má s vynaložením odbornej starostlivosti Zhotoviteľ dôvodne za to, že sú pokyny udelené Objednávateľom čo i len z časti nesprávne a/alebo nevhodné a/alebo sú v nich nezrovnalosti a/alebo sú inak nezrozumiteľné či nevykonateľné, je povinný na to Objednávateľa písomne upozorniť, a to bezodkladne. V upozornení Zhotoviteľ kvalifikovaným spôsobom uvedie, v čom má nesprávnosť, nevhodnosť, nezrovnalosť, nezrozumiteľnosť a/alebo nevykonateľnosť pokynu spočívať, spolu s návrhmi na opravu alebo úpravu pokynu. V prípade vyžiadania Objednávateľom Zhotoviteľ s odbornou starostlivosťou a zrozumiteľne doplní alebo vysvetlí svoje stanovisko a návrhy, a v prípade potreby na podnet Objednávateľa v ňom stanovenej lehote/termíne uskutočnia Zmluvné strany poradu za účelom vysvetlenia veci. Proces možno opakovať, až kým nedôjde k dostatočnému objasneniu veci a možnosti Objednávateľa kvalifikovane rozhodnúť o ďalšom postupe vo veci. Následné stanovisko Objednávateľa je pre Zhotoviteľa záväzné a Zhotoviteľ sa zaväzuje postupovať v súlade s ním, ibaže by to priamo odporovalo zákazom uloženým aplikovateľnými predpismi verejného práva. V rozsahu, v akom následné stanovisko Objednávateľa odporuje kvalifikovanému stanovisku Zhotoviteľa, znáša za nezdar alebo škodu zodpovednosť Objednávateľ, inak ju znáša Zhotoviteľ. Kým Objednávateľ neposkytne následné stanovisko, nie je Zhotoviteľ povinný postupovať v súlade s pokynmi Objednávateľa, avšak len v rozsahu kvalifikovaného upozornenia Zhotoviteľa, pričom Zhotoviteľ je na dobu, kým nedôjde k dostatočnému objasneniu veci, oprávnený prerušiť práce na Diele iba v nevyhnutnom rozsahu, ktorý preukázateľne bezprostredne súvisí s objasňovanou záležitosťou a aj počas tejto doby je povinný vynaložiť maximálne úsilie na to, aby nebolo inak ohrozené vykonanie Diela v Termíne.

(vi) Zhotoviteľ sa zaväzuje bez zbytočného odkladu potom ako sa o tom dozvedel, informovať Objednávateľa o akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa.

(b) Objednávateľ je povinný doručiť Zhotoviteľovi pokyny, o ktoré Zhotoviteľ v súlade so Zmluvou požiadal, bez zbytočného meškania.

(c) Náklady Zhotoviteľa na úkony vyvolané pokynmi Objednávateľa alebo s nimi súvisiace znáša Zhotoviteľ.

**4.4 Súčinnosť Objednávateľa**

Objednávateľ sa zaväzuje bez zbytočného odkladu písomne informovať Zhotoviteľa o všetkých okolnostiach, ktoré majú podstatný význam pre vykonanie Diela, ak nie sú uvedené alebo inak nevyplývajú zo Zmluvy, okolností jej uzatvorenia alebo nie sú všeobecne známe.

**5 ODOVZDANIE A PREVZATIE DIELA**

**5.1** **Miesto odovzdania a prevzatia Diela**

Zhotoviteľ splní svoju povinnosť vykonať Dielo jeho riadnym ukončením a odovzdaním Objednávateľovi v dohodnutom mieste odovzdania v Termíne. Dohodnutým miestom odovzdania Diela je sídlo Objednávateľa.

**5.2 Nadobudnutie práv**

(a) Ak bude vykonané Dielo hoci len z časti spĺňať pojmové znaky diela podľa Autorského zákona, Zmluvné strany sa dohodli, že nad rámec práv Objednávateľa podľa § 558 Obchodného zákonníka udeľuje Zhotoviteľ v súlade s § 65 a nasl. Autorského zákona, s účinnosťou odo dňa dodania Diela, Objednávateľovi časovo, miestne aj vecne neobmedzenú licenciu, a to **na akékoľvek použitie diela a na akýkoľvek účel**, najmä, nie však výlučne, na (1) spracovanie Diela Objednávateľom alebo inou osobou, (2) vyhotovenie rozmnoženín Diela, (3) uvedenie Diela na verejnosti verejným vystavením originálu Diela alebo jeho rozmnoženiny, (4) verejný prenos Diela v elektronickej a/alebo tlačenej podobe bez územného alebo vecného obmedzenia, (5) sprístupňovanie Diela na verejnosti (zverejňovanie na internete), (6) zaradenie Diela do databázy chránenej autorským právom, ako aj na (7) spojenie Diela s iným dielom. Licencia podľa tejto Zmluvy sa udeľuje ako výhradná. Súčasťou udelenej licencie je aj súhlas Zhotoviteľa s tým, že Objednávateľ môže udeliť sublicenciu akýmkoľvek tretím osobám, v rozsahu udelenej licencie alebo v užšom rozsahu, a to bez potreby ďalšieho osobitného súhlasu Zhotoviteľa. Pre predídenie pochybností, dohoda o odmene za udelenie licencie je uvedená v bode 6.1 písm. b).

(b) Zmluvné strany majú za nesporné, že dohoda o licenčnej zmluve podľa podbodu a) tohto bodu spĺňa požiadavku na písomné vyhotovenie licenčnej zmluvy a jej zverejnenie a majú obsah takejto licenčnej zmluvy za dostatočne určitý. Ak by však bolo toto dojednanie medzi Zmluvnými stranami potrebné z akéhokoľvek dôvodu akejkoľvek tretej strane predložiť a/alebo potvrdiť v osobitnej forme, Zhotoviteľ sa zaväzuje poskytnúť na tento účel Objednávateľovi na náklady Zhotoviteľa všetku potrebnú súčinnosť, a to bezodkladne po tom, ako ho o to Objednávateľ požiadal, vrátane podpísania osobitného písomného potvrdenia o uzavretí (vzniku) takejto licenčnej zmluvy.

**5.3 Dodanie Diela**

(a) Zhotoviteľ odovzdá a Objednávateľ prevezme Dielo na základe preberacieho protokolu, na základe výzvy Zhotoviteľa na prevzatie Diela. Dielo sa považuje za dodané dňom podpísania preberacieho protokolu Objednávateľom.

(b) Výzvu na prevzatie podľa písm. a) vyššie zašle Zhotoviteľ Objednávateľovi aspoň **7 dní** pred dňom navrhovaným Zhotoviteľom na protokolárne odovzdanie a prevzatie Diela. Počas plynutia lehoty podľa predchádzajúcej vety je Objednávateľ oprávnený Dielo ako celok preskúmať a posúdiť. Ak Objednávateľ počas danej lehoty zistí, že má Dielo vady, tieto bezodkladne Zhotoviteľovi oznámi ako pripomienky k Dielu. Ak Objednávateľ oznámi Zhotoviteľovi pripomienky k Dielu, rozumie sa, že má Dielo vady, pre ktoré ho Objednávateľ odmieta prevziať, a to až do času ich úplného odstránenia Zhotoviteľom. Pripomienky k Dielu je Objednávateľ povinný odôvodniť.

(c) Postup podľa písm. b) vyššie možno opakovať, a to až do úplného odstránenia vád. Ak v dôsledku odôvodneného opakovaného uplatnenia pripomienok Objednávateľa nebude Dielo vykonané v Termíne, je Zhotoviteľ v omeškaní s vykonaním Diela. Zhotoviteľ nie je v omeškaní s vykonaním Diela iba v prípade, ak nie sú pripomienky Objednávateľa dôvodné a/alebo odôvodnené alebo ak Objednávateľ odmietne prevziať Dielo, hoci boli pripomienky Objednávateľa Zhotoviteľom riadne zapracované, resp. vytýkané vady úplne odstránené. Náklady Zhotoviteľa na úkony vyvolané pripomienkami Objednávateľa alebo s nimi súvisiace znáša Zhotoviteľ.

(d) Neuplatnenie vád vo forme pripomienok k Dielu zo strany Objednávateľa neznamená, že je protokolárne prebraté Dielo bez vád; ak budú vady dodatočne zistené, znamená to iba, že vady Diela neboli zjavné v čase prevzatia Diela alebo boli zjavné, no Objednávateľ Dielo prebral s výhradou podľa bodu 5.3 písm. e) podbod (6).

(e) Dohodnuté minimálne náležitosti preberacieho protokolu k Dielu na účely Zmluvy sú: (1) označenie a popis Diela, (2) čitateľné mená a priezviská, označenie funkcie/pracovného zaradenia osôb preberajúcich Dielo za obe Zmluvné strany, podpisy týchto osôb, (3) dátum prevzatia Diela Objednávateľom, (4) miesto prevzatia Diela Objednávateľom, (5) akékoľvek vyjadrenia Zhotoviteľa k odovzdávanému Dielu, (6) zjavné vady Diela, ktoré sú zrejmé už pri preberaní Diela, bez ohľadu na existenciu ktorých sa však Objednávateľ rozhodol Dielo prevziať.

(f) Ak preberací protokol uvádza zjavné vady Diela podľa výhrady v zmysle bodu 5.3 písm. e) podbod (6), rozumie sa, že Objednávateľ uplatnil reklamáciu podľa bodu 7.4.

**6 CENA, PLATOBNÉ A FAKTURAČNÉ PODMIENKY**

**6.1 Výška Ceny**

(a) Cena bola Zmluvnými stranami dohodnutá v súlade so Zákonom o cenách a v súlade s cenovou ponukou Zhotoviteľa, ktorá tvorí **prílohu č. 2**, vo výške:

Cena bez DPH [•] Eur

DPH 20 % [•] Eur

**Cena s DPH** [•] **Eur**

(slovom: [•] Eur s DPH).

Cena je pevná, úplná, nemenná a záväzná a Zhotoviteľ zaručuje jej úplnosť až do splnenia predmetu a účelu tejto Zmluvy, a to aj v prípade, ak sa počas Vykonávania Diela alebo kedykoľvek po jeho vykonaní objaví potreba takých činností, ktoré neboli predvídateľné v čase uzavretia Zmluvy.

**(b) Obsah Ceny**

V Cene sú zahrnuté akékoľvek a všetky náklady Zhotoviteľa v tejto Zmluve spomenuté alebo ňou predpokladané, ako aj náklady súvisiace s vykonaním Diela, ktoré Zmluva nespomína, ale ktoré Zhotoviteľ vynaložil v súvislosti s jej uzatvorením alebo vynaloží po jej uzatvorení (ako napr. prepravné, poistné, a pod.), ako aj náklady, ktoré v čase jej uzatvorenia neboli predvídateľné, ibaže je v Zmluve výslovne uvedené, že ich znáša Objednávateľ. V Cene je zahrnutá aj odplata za udelenie licencie podľa bodu 5.2 písm. a).

**6.2** **Fakturačné podmienky**

(a) Nárok na úhradu Ceny vznikne Zhotoviteľovi až po dodaní Diela. Podkladom pre úhradu Ceny bude faktúra vystavená Zhotoviteľom v súlade so Zmluvou a doručená Objednávateľovi. Informáciu o odoslaní faktúry, vrátane kópie faktúry a jej príloh, zašle Zhotoviteľ vždy aj na adresu Kontaktnej osoby Objednávateľa pre zmluvné záležitosti.

(b) Prílohou faktúry musí byť riadne Objednávateľom podpísaný preberací protokol podľa bodu 5.3, majúci všetky náležitosti podľa Zmluvy.

(c) Faktúra musí obsahovať všetky náležitosti účtovného/daňového dokladu podľa § 10 Zákona o účtovníctve a § 74 Zákona o DPH a musí spĺňať všetky požiadavky na elektronickú formu faktúry, najmä požiadavku vierohodnosti, neporušenosti obsahu a čitateľnosti. Ak budú vo faktúre uvedené nesprávne údaje alebo nebude obsahovať a spĺňať všetky dohodnuté náležitosti a podmienky, alebo k nej nebudú pripojené všetky prílohy podľa Zmluvy, je to **dôvod na odmietnutie faktúry** a jej **vrátenie na prepracovanie**; v takom prípade sa rozumie, že Objednávateľ nie je v omeškaní s úhradou faktúry. Vo vrátenej faktúre vyznačí Objednávateľ dôvod jej vrátenia; lehota splatnosti začne v takom prípade plynúť až po dni doručenia opravenej faktúry Objednávateľovi na to určenú adresu elektronickej pošty v zmysle Zmluvy.

(d) Dohodnutá **lehota splatnosti faktúry je** **30 dní**. Lehota splatnosti faktúry začne plynúť dňom nasledujúcim po doručení faktúry.

(e) Ak je Objednávateľ v omeškaní s úhradou faktúry, Zhotoviteľ si môže voči Objednávateľovi uplatniť úrok z omeškania vo výške podľa § 369 ods. 2 Obchodného zákonníka.

**6.3 Platobné podmienky**

(a) Objednávateľ neposkytuje preddavky.

(b) Platba bude uskutočnená Objednávateľom bezhotovostným prevodom v prospech bankového účtu Zhotoviteľa uvedeného v záhlaví Zmluvy. Za deň splnenia peňažného záväzku Objednávateľa sa považuje deň pripísania dlžnej sumy z účtu Objednávateľa na účet Zhotoviteľa. Ak však Zhotoviteľ zmení účet uvedený v Zmluve a postupom súladným so Zmluvou nevyrozumie Objednávateľa o zmene účtu, alebo ak sú v záhlaví Zmluvy uvedené nesprávne alebo neúplné údaje týkajúce sa banky alebo bankového účtu, peňažný záväzok Objednávateľa sa bude považovať za splnený dňom odpísania fakturovanej sumy z účtu Objednávateľa bez ohľadu na to, či budú peňažné prostriedky pripísané na účet Zhotoviteľa.

**7 ZÁRUKA A VADY DIELA**

7.1 Dielo má vady, ak nezodpovedá výsledku určenému Zmluve, účelu jeho obstarania, prípadne nemá vlastnosti (obsahové a/alebo formálne, vecné a/alebo právne) stanovené Zmluvou alebo všeobecne záväznými právnymi predpismi.

7.2 Zhotoviteľ zodpovedá za vady, ktoré má Dielo v čase jeho odovzdania Objednávateľovi, a to aj vtedy, ak sa vada zistí až po prebratí Diela Objednávateľom, najneskôr však ak sa zistí v posledný deň záručnej doby.

7.3 Záručná doba je 18 mesiacov a začne plynúť dňom protokolárneho dodania Diela Objednávateľovi v zmysle bodu 5.3. Záruka sa počas plynutia záručnej doby vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.

**7.4 Nároky z vád Diela**

1. Ak má Dielo vady, má Objednávateľ vždy právo požadovať od Zhotoviteľa na základe oznámenia Objednávateľa (ďalej len „**Reklamácia**“), aby bez zbytočného odkladu, najneskôr však do 5 dní odo dňa doručenia Oznámenia vád, oznámené vady Diela na svoje náklady odstránil alebo inak napravil a Zhotoviteľ sa týmto zaväzuje vady oznámené v Reklamácii odstrániť alebo inak vhodne napraviť riadne a včas.

(b) Ak Zhotoviteľ vady Diela napriek uplatnenej Reklamácii neodstráni spôsobom a/alebo v lehote podľa bodu a) vyššie, je Objednávateľ oprávnený vadu odstrániť treťou osobou na náklady Zhotoviteľa alebo od Zmluvy odstúpiť. Zhotoviteľ sa zaväzuje uhradiť náklady podľa predchádzajúcej vety Objednávateľovi bezodkladne na prvú výzvu Objednávateľa. Postup podľa tohto bodu nezbavuje Zhotoviteľa zodpovednosti za škodu, ani nebráni Objednávateľovi uplatniť voči Zhotoviteľovi zmluvnú pokutu za porušenie povinnosti odstrániť alebo inak napraviť vady.

**8 ĎALŠIE PRÁVA A POVINNOSTI ZMLUVNÝCH STRÁN**

**8.1 Nulová tolerancia korupcie**

(a) Pri plnení Zmluvy sa Zhotoviteľ zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Zhotoviteľ najmä, nie však výlučne: (i) zdrží akejkoľvek formy korupcie a korupčného správania v súvislosti s plnením podľa Zmluvy alebo akéhokoľvek správania, ktoré môže vyvolať pochybnosti o tom, že sa korupcie zdržiava; (ii) zaväzuje poskytnúť Objednávateľovi alebo akémukoľvek orgánu verejnej správy oprávnenému na to v zmysle aplikovateľných všeobecne záväzných právnych predpisov plnú a bezodkladnú súčinnosť; (iii) zaväzuje bezodkladne oznámiť Objednávateľovi akékoľvek podozrenie z korupčného správania súvisiaceho s realizáciou Zmluvy a poskytne súčinnosť pri preskúmavaní tohto oznámenia; (iv) vyhlasuje, že nemá a nebude mať žiadne prepojenie so žiadnou osobou pôsobiacou v rámci osoby Objednávateľa, najmä so štatutárnym orgánom Objednávateľa alebo jemu blízkou osobou a Kontaktnou osobou Objednávateľa alebo jej blízkou osobou, ak by ktorákoľvek z nich mohla pre Zhotoviteľa priaznivo ovplyvniť uzatvorenie Zmluvy alebo spôsob realizácie práv a povinností Objednávateľa podľa Zmluvy.

(b) Zhotoviteľ sa zaväzuje bezodkladne, najneskôr do 3 pracovných dní, písomne Objednávateľa informovať o vznesení akéhokoľvek obvinenia voči štatutárnemu orgánu Zhotoviteľa alebo voči zamestnancovi Zhotoviteľa alebo voči osobe Zhotoviteľa, bez ohľadu na jeho právnu kvalifikáciu, ak takéto obvinenie môže súvisieť s plnením Zmluvy. Tento záväzok Zhotoviteľa trvá aj po zániku Zmluvy z akéhokoľvek dôvodu.

**8.2 Zákaz nelegálneho zamestnávania a plnenie záväzkov**

(a) Zhotoviteľ sa zaväzuje že zamestnanci Zhotoviteľa, osoby jeho dodávateľov, ako aj zamestnanci dodávateľov Zhotoviteľa participujúci na Vykonávaní Diela nebudú zamestnaní nelegálne a nebudú vykonávať nelegálnu prácu. Ak bude Zhotoviteľ uskutočňovať Vykonávanie Diela prostredníctvom subdodávateľov, zaväzuje sa pred uzatvorením zmluvy a počas trvania zmluvy s každým z nich overiť a pravidelne overovať, že žiaden zo subdodávateľov neporušuje zákaz nelegálneho zamestnávania v zmysle ustanovení Zákona o nelegálnom zamestnávaní.

(b) Zhotoviteľ sa zaväzuje plniť svoje záväzky súvisiace s Dielom voči svojim zamestnancom a/alebo dodávateľom riadne a včas.

**8.3 Register partnerov verejného sektora**

Zhotoviteľ sa zaväzuje byť riadne zapísaný v registri partnerov verejného sektora po celú dobu trvania Zmluvy, ak mu taká povinnosť vyplýva zo Zákona o RPVS.

**8.4 Kontrola**

(a) Zhotoviteľ sa týmto zaväzuje strpieť výkon kontroly zo strany Objednávateľa pred, počas aj po vykonaní Diela a poskytnúť Objednávateľovi alebo iným osobám určeným Objednávateľom pri vykonávaní prípadných kontrol v tejto súvislosti plnú a bezodkladnú súčinnosť, a to aj po zániku Zmluvy z akéhokoľvek dôvodu. Za týmto účelom na vyžiadanie Objednávateľa Zhotoviteľ predloží Objednávateľovi aj akúkoľvek s Dielom súvisiacu dokumentáciu, príkladmo (i) uzatvorené dodávateľské zmluvy, na čo dodávateľov Zhotoviteľ zmluvne upozorní a zabezpečí, že sa v takomto rozsahu na takúto situáciu nebude v zmluvách s dodávateľmi vzťahovať záväzok mlčanlivosti, ak by aj bol platne dohodnutý a (ii) dodávateľské oprávnenia, licencie, certifikáty, a pod. Ak Objednávateľ nebude požadovať osvedčené kópie takýchto dokumentov, postačí ich predloženie vo forme kópie bez osvedčenia.

(b) Zhotoviteľ berie na vedomie, že táto Zmluva podlieha kontrole nakladania s prostriedkami a majetkom Objednávateľa. Za týmto účelom môžu príslušné orgány kontroly podľa osobitných právnych predpisov požadovať od Objednávateľa údaje, dokumenty alebo vysvetlenia súvisiace s plnením podľa Zmluvy. Ak bude na účely poskytnutia súčinnosti Objednávateľa pri výkone kontroly potrebná súčinnosť Zhotoviteľa, Zhotoviteľ sa ju zaväzuje v rozsahu, v akom je to nevyhnutné pre vykonávanú kontrolu, poskytnúť Objednávateľovi v plnom rozsahu a bezodkladne, na písomnú výzvu Objednávateľa; Zhotoviteľ na tento účel Objednávateľovi poskytne najmä zmluvy, faktúry, iné písomnosti a ich zdôvodnenia/vysvetlenia.

(c) Súčinnosť v zmysle tohto bodu poskytne Zhotoviteľ na svoje náklady, a to aj po zániku Zmluvy z akéhokoľvek dôvodu.

**8.5** **Zákon o slobode informácií**

Zhotoviteľ berie na vedomie, že Zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti Objednávateľa zverejniť ich alebo poskytnúť v súlade s týmto právnym predpisom; Zhotoviteľ berie na vedomie a poskytuje súhlas s tým, že Objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Na túto skutočnosť Zhotoviteľzmluvne alebo iným vhodným spôsobom upozorní aj všetky osoby, na základe dodávok od ktorých, alebo na základe spolupráce s ktorými, bude Zhotoviteľ Dielo vykonávať.

**8.6 Ochrana osobných údajov**

(a) Zmluvné strany sa týmto zaväzujú, že budú dodržiavať povinnosti uložené Zmluvným stranám na základe GDPR. Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

(b) Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.

(c) Záväzky podľa tohto bodu trvajú aj po zániku Zmluvy z akéhokoľvek dôvodu.

**9 kontakty a doručovanie**

**9.1 Korešpondencia**

(a) Korešpondencia sa bude uskutočňovať v slovenskom jazyku.

(b) Korešpondencia musí mať **písomnú formu** a musí byť doručená Zmluvnej strane poštou, elektronickou poštou, osobne alebo expresnou kuriérnou službou na Kontaktné údaje, prípadne odovzdaná osobne Kontaktnej osobe adresáta. Zmluvné strany sa dohodli, že na účely realizácie Zmluvy budú uprednostňovať elektronickú formu komunikácie.

(c) Zmluvné strany sa dohodli, že akékoľvek písomnosti týkajúce sa skončenia trvania tejto Zmluvy budú doručované výlučne prostredníctvom pošty, osobne alebo expresnou kuriérnou službou, na adresu sídiel Zmluvných strán uvedených v Zmluve; súčasne sa Zmluvné strany dohodli, že tieto písomnosti si budú zasielať na vedomie aj  elektronickou poštou na adresu elektronickej pošty Kontaktných osôb pre zmluvné záležitosti.

(d) Korešpondencia sa považuje za doručenú v deň doručenia zásielky, resp. v deň odmietnutia prevzatia zásielky, ak bola zásielka doručená poštou, osobne alebo expresnou kuriérnou službou. V prípade vrátenia zásielky ako nedoručenej sa Korešpondencia považuje za doručenú dňom jej vrátenia, a to aj vtedy, ak sa o tom Zmluvná strana nedozvedela.

**10.2 Kontaktné údaje a Kontaktné osoby**

**(a) Kontaktné údaje Objednávateľa:**

|  |  |
| --- | --- |
| **Adresa** |  |
| **Internet** |  |

**(b) Kontaktné osoby Objednávateľa:**

|  |  |  |  |
| --- | --- | --- | --- |
| **Meno a priezvisko** | Telefón, fax | E-mail | **Rozsah oprávnenia** |
|  |  |  | Zmluvné záležitosti, Vykonávanie diela |
|  |  |  | Vykonávanie Diela (Podklady, pokyny) |
|  |  |  | Faktúry a platobné záležitosti |

**(c) Kontaktné údaje Zhotoviteľa:**

|  |  |
| --- | --- |
| **Adresa** |  |
| **Internet** |  |

**(d) Kontaktné osoby Zhotoviteľa:**

|  |  |  |  |
| --- | --- | --- | --- |
| **Meno a priezvisko** | Telefón, fax | E-mail | **Rozsah oprávnenia** |
|  |  |  | Zmluvné záležitosti |
|  |  |  | Vykonávanie Diela (Podklady, pokyny) |
|  |  |  | Faktúry a platobné záležitosti |

(e) Za účelom zachovania právnej istoty platí, že Kontaktné osoby Zmluvných strán uvedené vyššie nie sú oprávnené na konanie za Zmluvné strany vo veciach zmien obsahu Zmluvy alebo úkony, obsahom ktorých je ukončenie Zmluvy. Ak bude mať ktorákoľvek zo Zmluvných strán v úmysle nechať sa na účely Zmluvy alebo v súvislosti s ňou inou osobou zastúpiť, udelí na to takejto osobe samostatné písomné poverenie/plnomocenstvo.

**10 ZODPOVEDNOSŤ ZA ŠKODU A SĽUB ODŠKODNENIA**

10.1 Zhotoviteľ zodpovedá za škody, ktoré spôsobí Objednávateľovi porušením svojich zákonných alebo zmluvných povinností alebo svojou činnosťou pri plnení Zmluvy.

10.2 Ak Objednávateľovi vznikne pri plnení Zmluvy v súvislosti s činnosťou Zhotoviteľa škoda, Zhotoviteľ sa zaväzuje túto škodu v uplatnenom a preukázanom rozsahu nahradiť Objednávateľovi do 10 dní odo dňa doručenia vyúčtovania náhrady škôd.

10.3 Nahrádza sa skutočná škoda a ušlý zisk, ako aj náklady, ktoré musela dotknutá Zmluvná strana hradiť v súvislosti s uplatňovaním a bránením svojho práva, ako aj súvisiace s minimalizáciou škôd, ak sú nižšie, než škoda, ktorá bola odvrátená. Za náklady v súvislosti s uplatňovaním a bránením práva sa rozumejú aj účelne a rozumne vynaložené náklady na právne poradenstvo a pomoc, ako aj iné s tým súvisiace služby.

10.4 Vznikom nároku na zaplatenie zmluvných pokút podľa Zmluvy nie je dotknutý nárok Objednávateľa na náhradu škody vo výške presahujúcej zmluvnú pokutu.

10.5 V súvislosti s plnením Zmluvy Zmluvné strany neočakávajú, že by Objednávateľ mohol spôsobiť Zhotoviteľovi akúkoľvek škodu a prípadná výška zodpovednosti Objednávateľa za škodu podľa tejto Zmluvy je preto v súvislosti s § 379 Obchodného zákonníka limitovaná úrokmi z omeškania, na ktoré je Zhotoviteľ oprávnený v zmysle bodu 6.2 písm. e).

**11 ZMLUVNÉ POKUTY**

11.1 Ak je Zhotoviteľ v omeškaní s vykonaním a/alebo odovzdaním Diela, má Objednávateľ právo uplatniť si voči Zhotoviteľovi zmluvnú pokutu vo výške 0,5 % z Ceny za každý, hoci len začatý deň omeškania.

11.2 Ak Zhotoviteľ neodstráni alebo inak vhodne nenapraví vady Diela spôsobom a/alebo v lehote podľa bodu 7.4 písm. a), má Objednávateľ právo uplatniť si voči Zhotoviteľovi zmluvnú pokutu vo výške vo výške 0,05 % z Ceny za každý, hoci len začatý deň omeškania.

11.3 Ak Zhotoviteľ neuhradí náklady Objednávateľa na odstránenie vád Diela uplatnené podľa bodu 7.4 písm. b), má Objednávateľ právo uplatniť si voči Zhotoviteľovi zmluvnú pokutu vo výške vo výške 0,05 % z Ceny za každý, hoci len začatý deň omeškania.

11.4 Ak Zhotoviteľ nesplní ktorúkoľvek jeho povinnosť alebo poruší akýkoľvek záväzok podľa bodu 8, má Objednávateľ právo uplatniť si voči Zhotoviteľovi zmluvnú pokutu vo výške 250,- Eur (slovom: dvestopäťdesiat Eur) za každé jednotlivé zistenie, a to aj opakovane. Objednávateľ je oprávnený uplatniť si voči Zhotoviteľovi takto dohodnutú zmluvnú pokutu aj v prípade, ak bude porušenie povinností Zhotoviteľa zistené až po zániku Zmluvy, bez ohľadu na to, či ide o porušenie povinnosti, ktorej je v zmysle Zmluvy výslovne prisúdená povaha prežívajúceho ustanovenia alebo nie.

11.5 Ak v rozpore so Zmluvou Zhotoviteľ prenechá Dielo alebo ktorúkoľvek jeho časť tretej osobe v rozpore s bodom 4.2 písm. g) alebo ak Zhotoviteľ poskytne licenciu k Dielu alebo jeho časti akejkoľvek tretej osobe v akomkoľvek rozsahu, má Objednávateľ právo uplatniť si voči Zhotoviteľovi zmluvnú pokutu vo výške Ceny, a to za každé jedno porušenie osobitne.

11.6 Ak Zhotoviteľ neuhradí akékoľvek náklady Objednávateľa, ktoré má v zmysle tejto Zmluvy znášať Zhotoviteľ, ale Objednávateľ ich za Zhotoviteľa vynaložil v záujme riadneho a/alebo včasného vykonania Diela, má Objednávateľ právo uplatniť si voči Zhotoviteľovi zmluvnú pokutu vo výške 0,05 % zo sumy nákladov uplatnených voči Zhotoviteľovi na náhradu za každý, hoci len začatý deň omeškania.

11.7 Zmluvné strany vyhlasujú, že výšku zmluvných pokút podľa Zmluvy považujú za primeranú voči zabezpečovaným povinnostiam, pretože pri rokovaniach o dohode o výške zmluvných pokút osobitne prihliadali na hodnotu a význam touto zmluvnou pokutou zabezpečovaných povinností.

11.8 Zmluvná pokuta nepredstavuje paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta nie je započítateľná voči nároku Objednávateľa na náhradu škody, t. j. Objednávateľ je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty.

11.9 Zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Objednávateľom a budú splatné v lehote do 10 dní odo dňa ich doručenia Zhotoviteľovi.

11.10 Uplatnenie, resp. úhrada zmluvnej pokuty nemá vplyv na oprávnenie Objednávateľa uplatňovať voči Zhotoviteľovi prípadné úroky z omeškania a nezbavuje Zhotoviteľa povinnosti plniť záväzky podľa Zmluvy riadne a včas.

# 12 Trvanie a zánik zmluvy

**12.1** **Platnosť a účinnosť**

Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po dni jej zverejnenia v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.

**12.2 Ukončenie Zmluvy**

Zmluvu môžu Zmluvné strany ukončiť:

1. písomnou dohodou Zmluvných strán v deň v nej uvedený;
2. nadobudnutím účinnosti písomného odstúpenia od Zmluvy v súlade s bodom 12.3.

**12.3 Odstúpenie od Zmluvy**

(a) Objednávateľ môže odstúpiť od Zmluvy v prípade, ak je Zhotoviteľ v omeškaní s odovzdaním Diela. Takéto omeškanie sa považuje za podstatné porušenie Zmluvy a zakladá Objednávateľovi právo na odstúpenie od Zmluvy bez nutnosti poskytnúť Zhotoviteľovi dodatočnú lehotu na plnenie.

(b) Objednávateľ tiež môže odstúpiť od Zmluvy v prípade, ak Zhotoviteľ poruší ktorúkoľvek z jeho povinností alebo ktorýkoľvek zo záväzkov uvedených v bode 4.3, v bode 5, v bode 7.4 písm. a) alebo písm. b) a/alebo v bode 8. Porušenie týchto povinností/záväzkov sa považuje za podstatné porušenie Zmluvy a zakladá Objednávateľovi právo na odstúpenie od Zmluvy bez nutnosti poskytnúť Zhotoviteľovi dodatočnú lehotu na plnenie.

(c) Objednávateľ môže od Zmluvy odstúpiť bez nutnosti poskytnúť Zhotoviteľovi dodatočnú lehotu na plnenie aj v  prípade, ak (1) súd právoplatne uzná Zhotoviteľa alebo ktoréhokoľvek z členov štatutárneho orgánu Zhotoviteľa alebo zamestnancov Zhotoviteľa za vinných z trestného činu bezprostredne súvisiaceho s uzatváraním a/alebo plnením Zmluvy alebo ak (2) bude voči osobe Zhotoviteľa začaté trestné stíhanie z titulu trestnej zodpovednosti právnických osôb z akéhokoľvek dôvodu.

(d) Objednávateľ môže od Zmluvy odstúpiť bez nutnosti poskytnúť Zhotoviteľovi dodatočnú lehotu na plnenie aj v prípade, ak Zhotoviteľ stratí kvalifikáciu na vykonanie Diela podľa Zmluvy (stratou kvalifikácie sa rozumie najmä, nie však výlučne prerušenie alebo strata podnikateľského oprávnenia Zhotoviteľa).

(e) Objednávateľ môže od Zmluvy odstúpiť bez nutnosti poskytnúť Zhotoviteľovi dodatočnú lehotu na plnenie aj v prípade, ak dôjde (1) k zmene v osobe Zhotoviteľa v dôsledku právneho nástupníctva (príkladmo z titulu prevodu podniku alebo jeho časti na inú osobu, vkladu podniku alebo jeho časti do základného imania inej osoby, zlúčeniu, spojeniu alebo rozdeleniu Zhotoviteľa), (2) k zmene hospodárskeho statusu Zhotoviteľa (príkladmo vstup do likvidácie, podanie návrhu na vyhlásenie konkurzu, vyhlásenie konkurzu).

(f) Objednávateľ môže odstúpiť od Zmluvy aj z dôvodu porušenia iných zmluvných alebo zákonných povinností Zhotoviteľa, než sú vyhradené v bode 12.3 písm. a) až e) (napr. opakované nesplnenie požiadaviek na Dielo vymienených Zmluvou). Porušenie takýchto iných povinností sa považuje za nepodstatné porušenie Zmluvy a Objednávateľ má povinnosť poskytnúť Zhotoviteľovi dodatočnú, aspoň 5-dňovú lehotu na nápravu, ktorá musí márne uplynúť skôr, než Objednávateľ uplatní právo na odstúpenie od Zmluvy.

(g) Zhotoviteľ môže od Zmluvy odstúpiť v prípade, ak Objednávateľ v rozpore so Zmluvou neuhradí Zhotoviteľovi Cenu, za predpokladu, že Zhotoviteľ poskytne Objednávateľovi pred uplatnením odstúpenia od Zmluvy dodatočnú, aspoň 15-dňovú lehotu na dodatočné plnenie, o čom ho písomne vopred upovedomí.

(h) Účinky odstúpenia od Zmluvy nastávajú odo dňa doručenia oznámenia o odstúpení druhej Zmluvnej strane.

**13.4 Zánik niektorých záväzkov**

(a) Zmluvné strany sa dohodli, že Zhotoviteľ nie je oprávnený jednostranne započítať akúkoľvek svoju pohľadávku voči ktorejkoľvek pohľadávke Objednávateľa.

(b) Zmluvné strany sa dohodli, že Objednávateľ je oprávnený započítať voči Zhotoviteľovi akúkoľvek splatnú pohľadávku vzniknutú z tejto Zmluvy alebo na jej základe, a to proti Cene.

**14 Riešenie sporov**

14.1 Akýkoľvek spor, nezrovnalosť a/alebo rozpor medzi Zmluvnými stranami, ktorý vznikne v akejkoľvek súvislosti so Zmluvou (vrátane akýchkoľvek a všetkých sporov týkajúcich sa jej uzavretia, platnosti, účinnosti, existencie a/alebo ukončenia), sa bude riešiť prednostne vzájomnými rokovaniami vedenými v dobrej viere a s dobrým úmyslom.

**14.2 Právomoc slovenských súdov**

Všetky spory, ktoré vzniknú z tejto Zmluvy o dielo, budú predložené na rozhodnutie príslušnému súdu podľa Civilného sporového poriadku.

**15 Záverečné ustanovEnia**

**15.1 Zmena obsahu Zmluvy a naviac práce**

(a) Jednotlivé ustanovenia Zmluvy je možné meniť len na základe písomnej dohody Zmluvných strán formou písomných a vzostupne očíslovaných dodatkov k Zmluve, podpísaných Zmluvnými stranami, okrem prípadov, keď je v Zmluve výslovne dohodnutá možnosť zmeniť obsah Zmluvy formou jednostranného písomného oznámenia druhej Zmluvnej strane podľa písm. b) nižšie.

(b) Zmluvné strany sa dohodli, že na zmenu akýchkoľvek údajov uvedených v záhlaví Zmluvy, ak ich zmena nespôsobí zmenu v osobe Zmluvnej strany, alebo Korešpondenčných údajov alebo Kontaktných osôb alebo ich údajov postačuje jednostranné písomné oznámenie doručené druhej Zmluvnej strane a takáto zmena nevyžaduje prijatie dodatku k Zmluve; účinky takejto zmeny nastanú dňom doručenia oznámenia druhej Zmluvnej strane.

(c) Ak dospeje pri plnení predmetu Zmluvy ktorákoľvek zo Zmluvných strán k záveru, že na riadne a/alebo včasné vykonanie Diela je potrebné vykonať práce nepredpokladané Zmluvou (ďalej len „**naviac práce**“), takéto práce môže Zhotoviteľ vykonať iba v prípade a iba po tom, ako bude k Zmluve uzatvorený, zákonne súladným spôsobom, najmä v súlade so Zákonom o VO, dodatok, ktorý nadobudne účinnosť. Na úhradu akýchkoľvek naviac prác vykonaných v rozpore s predchádzajúcou vetou nemá Zhotoviteľ právny nárok.

**15.2 Prílohy**

Prílohy Zmluvy sú:

(a) Príloha č. 1 – špecifikácia predmetu zákazky + grafické znázornenie

(b) Príloha č. 2 – cenová ponuka Zhotoviteľa

**15.3 Rovnopisy**

Zmluva má 14 strán a vyhotovuje sa **v piatich rovnopisoch**, z ktorých po podpise Objednávateľ dostane štyri rovnopisy a Zhotoviteľ jeden rovnopis.

**15.4 Prežívajúce ustanovenia**

Ak Zmluva z akýchkoľvek dôvodov zanikne, Zmluvné strany si vymienili, že bod 1, a všetky body tejto Zmluvy týkajúce sa kontroly, preukázateľnosti, zmluvných pokút, náhrady škody, dôverných informácií a ochrany osobných údajov, korešpondencie a doručovania a bod 15 zánikom Zmluvy nezanikajú, i keď to v nich nie je výslovne dohodnuté.

**16.5 Záverečné vyhlásenia**

Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom alebo v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.

Banská Bystrica, dňa: xxxxx ................, dňa: xxxxx

**Objednávateľ: Zhotoviteľ:**

......................................... .........................................

**Dom kultúry BB s.r.o. Obchodné meno**

Mgr. Ondrej Lunter, konateľ Meno, priezvisko, označenie funkcie

.........................................

**Dom kultúry BB s.r.o.**

MUDr. Ján Nosko, konateľ